25. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ.61 της 8/22 Απρ. 1959 Περί αυξήσεως των συντάξεων των συνταξιούχων των Οργανισμών Τοπικής Αυτοδιοικήσεως Εκυρώθη αφ’ ης ίσχυσε δια της παρ.1 άρθρ.31 Νόμ.4505/1966 (κατωτ. αριθ.35). Λαβόντες υπ’ όψιν: 1.Την σχετικήν εισήγησιν του Υπουργού Εσωτερικών. 2.Το άρθρ.51 του Νόμ.1726/51 «περί κώδικος καταστάσεως των δημοτικών και κοινοτικών υπαλλήλων», ως τούτο ετροποποιήθη δια του άρθρ.11 του Νόμ.2262/52 «περί τροποποιήσεως και συμπληρώσεως του Νόμ.1726/51 περί κώδικος καταστάσεως των δημοτικών και κοινοτικών υπαλλήλων». 3.Την υπ’ αριθ.1020/25.11.58 πράξιν του Συμβουλίου τούτου (ΦΕΚ 213) 25.11.58 Τ.Α. δι’ ης ηυξήθησαν οι μισθοί των δημοσίων υπαλλήλων, συνεπώς δε και των δήμων, κοινοτήτων κλπ. 4.Το άρθρ.4 του Νόμ.1954/52 «περί τροποποιήσεως και συμπληρώσεως των ισχυουσών διατάξεων περί απονομής συντάξεως εις τους υπαλλήλους των δήμων, κοινοτήτων κλπ» ως τούτο ετροποποιήθη δια του άρθρ.4 του Ν.Δ.3913/58 «περί τροποποιήσεως των περί ορίου ηλικίας διατάξεων των υπαλλήλων των Οργανισμών τοπικής αυτοδιοικήσεως και τροποποιήσεως και συμπληρώσεως συνταξιοδοτικών τινών διατάξεων και άλλων τινών διατάξεων», αποφασίζομεν: Αυξάνομεν από 1 Οκτ.1958 τας συντάξεις των συνταξιούχων των οργανισμών τοπικής αυτοδιοικήσεως κατά ποσοστόν 12% επί του ποσού της μετ’ έκπτωσιν της κρατήσεως καταβαλλομένης αυτοίς κατ’ Απρίλιον 1958 συντάξεως, συμπεριλαμβανομένου εις την παρεχομένη αύξησιν και του ποσού της αυξήσεως εκ της από 1 Μαΐου 1958 καταργήσεως των κρατήσεων επί των συντάξεων. Εις τους λοιπούς συνταξιούχους ων αι συντάξεις δεν υπέκειντο εις κράτησιν χορηγείται αύξησις 9% από 1 Οκτ. 1958, του ποσοστού τούτου αυξανομένου εις 12% από 1 Οκτ.1959. Τα επί των συντάξεων επιδόματα, εξαιρέσει του επιδόματος οικογενειακών βαρών και του προσωρινού ακριβείας, αυξάνονται ομοίως κατά ποσοστόν 9% από 1 Οκτ.1958, του ποσοστού τούτου αυξανομένου εις 12% από 1 Οκτ.1959. Δι’ αποφάσεων του Υπουργού των Εσωτερικών καθορισθήσεται ο τρόπος πληρωμής της κατά τα ανωτέρω αυξήσεως. Εκδόσαν προς τούτο την υπ’ αριθ.61 παρούσαν πράξιν του, κυρωθησομένην νομοθετικώς. (Αντί για τις σελ.194,07(β)-194,12(γ) Σελ.194,07(γ) Τεύχος Ζ81-Σελ.21 Σύνταξη Δημοτικών και Κοινοτικών Υπαλλήλων 3.Ε.γ.24-25 3.Ε.γ.25 Σύνταξη Δημοτικών και Κοινοτικών Υπαλλήλων 